L’Ecoparc mòbil torna a Burjassot, al març, per a ajudar a la ciutadania en el correcte reciclatge de residus
2025-07-24

El mes de març no anava a ser un excepció per a l’Ecoparc mòbil de la Emtre que no faltarà a la cita per a ajudar a la ciutadania de Burjassot en el correcte reciclatge dels residus que es generen en les llars i per als quals no existeix un contenidor específic.

Les veïnes i els veïns de Burjassot podran portar els seus residus, com ara bateries, mòbils, oli de motor, xicotets electrodomèstics o cartutxos d’impressora, entre altres, els dies 6 i 7 de març, de 10.00 a 14.00 hores i de 16.00 a 19.00 hores, i el dissabte 8 de març, de 10.00 a 13.00 hores. Com sempre, l’Ecoparc estarà situat en l’aparcament de Les Palmeres.

Els Ecoparcs mòbils de la Emtre són instal·lacions de recollida selectiva de residus que arriben a Burjassot de la mà de l’Oficina de Sostenibilitat Local, coordinada des de la Regidoria de Medi Ambient, dirigida per Estefanía Ballesteros.